CELEX: C2005/106/32
Language: et
Date: 2005-04-30 00:00:00
Title: Kohtuasi C-89/05: Eelotsusetaotlus, mille esitas House of Lords 3. novembri 2004. aasta määrusega kohtuasjas United Utilities plc versus Commissioners of Customs and Excise

30.4.2005   
            
            
               ET
            
            
               Euroopa Liidu Teataja
            
            
               C 106/17
            
         Eelotsusetaotlus, mille esitas House of Lords 3. novembri 2004. aasta määrusega kohtuasjas United Utilities plc versus Commissioners of Customs and Excise
   (Kohtuasi C-89/05)
   (2005/C 106/32)
   Kohtumenetluse keel: inglise
   Euroopa Ühenduste Kohus on saanud House of Lords'i 3. novembri 2004. aasta määrusega esitatud eelotsusetaotluse kohtuasjas United Utilities plc v. Commissioners of Customs and Excise, mis saabus kohtukantseleisse 18. veebruaril 2005.
   House of Lords küsib Euroopa Kohtult eelotsust järgmises küsimuses:
   
               1.
            
            
               “Kas nõukogu 17. mai 1977. aasta kuuenda direktiivi (direktiiv 77/388/EMÜ) (1) artikli 13B punktis f sätestatud maksuvabastust kihlvedudele kohaldatakse juhul, kui isik (edaspidi maakler) osutab teise isiku (edaspidi volitaja) nimel teenuseid, mille sisuks on panuste vastuvõtmine klientidelt ning klientide teavitamine nende vastuvõtmisest volitaja poolt, kui: a) maakleri tegutsemine on vajalik samm õigussuhte loomiseks panuse osas volitaja ja tema kliendi vahel, kes viivad seeläbi kihlveotehingu lõpule; kuid: b) maakler ei otsusta panuste määramise üle ning seda teeb volitaja või teatud juhtudel määratakse need kindlaks, arvestades kõnealuse spordiala reegleid, kolmanda osapoole poolt; ning c) maakler otsustab, kas võtta panuseid vastu volitaja nimel kooskõlas volitaja poolt kehtestatud tingimustega, kui maakleril puudub antud asjas igasugune kaalutlusõigus?”
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas (EÜT L 145, 13.6.1977, lk 1)